The More the Merrier
The More the Merrier () je američka crno-bijela filmska komedija snimljena 1943. godine u režiji Georgea Stevensa. Predstavlja adaptaciju novele Two's a Crowd, a velikim dijelom je inspiriran prilikama u Washington koji je zbog tada aktualnog Drugog svjetskog rata doživio nagli priliv vojnika i službenika za koje nije bilo adekvatnog smještaja. Protagonist, čiji lik tumači Charles Coburn, je bogati poslovni čovjek koji je zbog toga prisiljen dijeliti skromni stan sa vojnim pilotom (čiji lik tumači Joel McCrea) i mladu ženu (čiji lik tumači Jean Arthur). Radnja prikazuje niz komičnih nesporazuma koje izaziva život u skučenom prostoru, ali i kako bogataš spozna da se među njegovih dvoje sustanara razvila ljubav, te ih odluči "spojiti". The More the Merrier je doživio priličan uspjeh kod kritike, a kasnije su brojne pohvale dobili i scenaristi, za koje se tvrdilo da su u dijalozima iskazali priličnu domišljatost u "zaobilaženju" odredbi tadašnjeg strogog cenzorskog Kodeksa. Coburn je, pak, za svoju ulogu dobio Oscar za najboljeg sporednog glumca.

Godine 1964. je snimljen remake pod naslovom Koračaj, ne trči, gdje je glavnu ulogu tumačio Cary Grant.

Izvori

Napomene

Bilješke

Literatura 

 Dick,  Bernard. The Merchant Prince of Poverty Row: Harry Cohn of Columbia Pictures. Lexington, Kentucky : University Press of Kentucky, 1993. .

Vanjske veze
 
 
 
 

Američki filmovi
Filmske komedije
Romantične komedije
Filmovi o Drugom svjetskom ratu